พายุไซโคลนแดเนียล

พายุแดเนียล หรือที่รู้จักในชื่อ พายุไซโคลนแดเนียล เป็นพายุหมุนคล้ายเขตร้อนในทะเลเมดิเตอร์เรเนียนที่ส่งผลให้มีผู้เสียชีวิตและก่อมูลค่าความเสียหายมากที่สุดเท่าที่เคยบันทึกไว้ และเป็นพายุหมุนเขตร้อนที่ทำให้มีผู้เสียชีวิตมากที่สุดในโลกนับตั้งแต่พายุไซโคลนนาร์กีสในปี 2008 นอกจากนี้ยังถือเป็นเหตุการณ์สภาพอากาศที่ร้ายแรงที่สุดของปี 2023 อีกด้วย พายุเริ่มก่อตัวเป็นหย่อมความกดอากาศต่ำเมื่อประมาณวันที่ 4 กันยายน 2023 พายุดังกล่าวส่งผลกระทบต่อกรีซ บัลแกเรีย และตุรกีโดยก่อให้เกิดน้ำท่วมครั้งใหญ่ จากนั้นพายุจึงได้รับการกำหนดชื่อว่า "พายุแดเนียล" ในไม่ช้ามันก็มีลักษณะกึ่งเขตร้อนและเคลื่อนตัวไปทางชายฝั่งลิเบีย ซึ่งทำให้เกิดน้ำท่วมร้ายแรงก่อนที่จะลดระดับลงสู่ระดับต่ำสุดที่เหลืออยู่ พายุนี้เป็นผลมาจากโอเมกาบล็อก เนื่องจากบริเวณความกดอากาศสูงถูกประกบอยู่ระหว่างบริเวณความกดอากาศต่ำสองบริเวณ โดยไอโซบาร์มีรูปร่างเหมือนตัวอักษรกรีก Ω
ในกรีซ พายุลูกนี้ถือเป็นพายุที่เลวร้ายที่สุดในประวัติศาสตร์ โดยมีฝนตกหนักทำให้เกิดน้ำท่วมซึ่งสร้างความเสียหายคิดเป็นมูลค่ามากกว่า 2 พันล้านยูโร ลิเบียได้รับผลกระทบหนักที่สุด โดยฝนตกหนักทำให้เขื่อน 2 แห่งใกล้เมืองดัรนะฮ์พังทลาย ส่งผลให้จนถึงปัจจุบัน มีผู้เสียชีวิตแล้วมากกว่า 10,000 คน และมีผู้สูญหายอีกระหว่าง 10,000 ถึง 100,000 คน แม้ว่าตัวเลขที่แน่นอนจะแตกต่างกันไปตามแหล่งที่มาก็ตาม ความเปราะบางของลิเบียต่อภัยพิบัติดังกล่าวถูกตำหนิว่าเกิดจากสงครามกลางเมืองซึ่งก่อความเสียหายและทำให้โครงสร้างพื้นฐานสำคัญอยู่ในสภาพที่ย่ำแย่ก่อนเกิดพายุ หลังจากนั้น หลายประเทศตามแนวทะเลเมดิเตอร์เรเนียนได้ให้คำมั่นที่จะให้ความช่วยเหลือแก่ประเทศที่ได้รับผลกระทบ
ผลกระทบ.
นักวิจัยพายุจากมหาวิทยาลัยเยลถือว่าพายุแดเนียลเป็นพายุในเขตแอฟริกาที่คร่าชีวิตผู้คนมากที่สุดในประวัติศาสตร์เท่าที่มีบันทึกไว้ โดยมีผู้เสียชีวิตจากนักท่วมในแอลจีเรียกว่า 3,000 คนในปี ค.ศ. 1927 และถือเป็นพายุที่ดุร้ายที่สุดนับตั้งแต่ซุเปอร์ไต้ฝุ่นไห่เยียนเมือปี ค.ศ 2013 
กรีซ.
ในวันที่ 5 กันยายน ค.ศ. 2023 เกิดน้ำท่วมในเทลัซซี่ในกรีซคร่าชีวิตไป 1 คน ในวันเดียวกันก็เกิดฝนกตกหนกหมู่บ้านซาโกราที่ระดับน้ำฝน 1,092 มม. (43นิ้ว) ซึ่งมากว่าค่าเฉลี่ยของระดับน้ำฝันทั้งเดือนกว่า 55 เท่า ในเมืองพอร์ตาเรียวัดระดับน้ำฝนได้ 884 มม. (34.8 นิ้ว) โดยหลังจากนั้นไม่สามารถวัดระดับน้ำฝนได้อีกเนื่องจากได้รับความเสียหาย 
ในวันที่ 6 กันยายน  แม่น้ำกราฟซิโดนาสจากภูเขาเพอลิออนได้เอ่อล้นท่วมเมืองโวลอสจนสะพานและบ้านพักคนชราได้รับความเสียหาย กระแสน้ำได้พัดเอารถยนต์ รถบัส ต้นไม้ และ เศษซากปรักหักพังไปกับสายน้ำ 
ในวันที่ 7 กันยายน ทางด่วนระหว่างเอเธนและเมืองเธซซาโลนิกิถูกปิด และ รถไฟระหว่างเมืองทั้งสองก็ได้ปิดทำการเช่นกัน ในเมืองเธลัซซี่มีผู้ประสบภัยที่ติดตามอาคาร สะพาน และ หมู่บ้านรอการช่วยเหลือกว่า 800 คน 
แม่น้ำเพนิออซได้เอ่อล้นเข้าท่วมเมืองลาริซซ่าหลังจากฝนหยุดเมื่อวันที่ 8 กันยายน โดยระดับน้ำสูงถึง 9.5 เมตร (31ฟุต) สูงว่าระดับปกติกว่า 5.5 เมตร (18 ฟุต) ส่วนที่หุบเขาเวลออฟเทมพีระดับน้ำสูงถึง 18 เมตร (59ฟุต) สูงจนถึงระดับสะพานแขวน 
ที่เมืองโวลอสมีผู้เสียชีวิตจากกำแพงถล่ม ใกล้เมืองเพลิออนได้มีผู้พบศพหญิงสูงอายุเมืองวันที่ 6 กันยายน ในขณะที่อีก 4 คนได้หายสาบสูญ หมู่บ้านกว่า 6 แห่งใกล้ภูเขาเพลลิออนได้รับความเสียหายอย่างหนัก 
หลังจากฝนตกหนักเริ่มขึ้น ได้มีการเริ่มโครงการโคเพอนิคัสเพื่อจัดทำแผนที่เร่งด่วนในเขตน้ำท่วมในกรีซ โดยวิเคราะห์จากภาพถ่ายดาวเทียม เซนติเนล-1 เมื่อวันที่ 7 กันยายน พบว่ามีพื้นที่ที่ได้รับผลระทบจากน้ำท่วมกว่า 73,000 เฮกตาร์ (456,250 ไร่) 
นักอุตุนิยมวิทยาถือว่าพายุครั้งนี้เลวร้ายที่สุดในประวัติศาสตร์กรีซตั้งแต่ปี ค.ศ. 1930 น้ำท่วมในแคว้นเธซซัลลี่ทำลายพื้นที่การเกษตรขนาดใหญ่คิดเป็น 15% ของพื้นที่เกษตรกรรมทั้งหมด เปลี่ยนดินที่เคยอุดมสมบูรณ์กลายเป็นโคลนซึ่งจะเพาะปลูกไม่ได้เป็นเวลากว่า 5 ปี โดยทางการประเมินความเสียหายอยู่ที่ 2 พันล้านยูโร หรือคิดเป็นเงินไทยอยู่ที่ 76,966,522,500 บาท ในวันที่ 16 กันยายนมีผู้เสียชีวิต 17 ตน ผู้เสียชีวิตบางส่วนเป็นชาวออสเตรียนที่ติดอยู่ในบ้านพักตากอากาศใกล้ชายหาดโพติสติกใกล้เขตเพลิออนก่อนจะถูกกระแสน้ำพัดมา ตำรวจได้มีการห้ามการดินทางไปโวลอส บางส่วนของหมู่บ้านในเขตเพลิออนและเกาะสเกียทอสใกล้ๆ โดยทางการได้ส่งข้อความไปยังประชาชนในเขตภาคกลางของกรีส เกาะสปอเรด และ เกาะ อีเวียใกล้กับเอเธน โดยเตือนไม่ให้ประชาชนออกภายนอกอาคารโดยพายุได้ถูกพยากรณ์ว่าจะดำเนินต่อไปอย่างน้อยถึงช่วงเย็นของวันที่ 7กันยายน 
ตุรกี.
ในช่วงแรงของพายุมีผู้เสียชีวิต 5 คน จากน้ำท่วมในเขตเคอคลาเรอลี โดยเสียชีวิตบังกาโลวที่ไม่ได้ขึ้นทะเบียนกับทางการในเขตอุทยานแห่งชาติอิกเนดา กระแสน้ำยังพาดพาท่อนซูงจากพื้นที่กิจการตัดไม้ก่อนที่ท่อนซุงในกระแสน้ำเหล่านี้จะ พัดพา ทำลาย สิ่งปลูกสร้างจนเป็นผลทำให้มีผู้เสียชีวิต 
ในวันที่ 6 กันยายน น้ำท่วมเขตอิคิเตลลิ , อัรนาวัตเกย, บาชักเซอเฮีย และ กุชุกเชมีเช ในเมืองอิสตันจากฝนตกหนัก มีผู้เสียชีวต 2 ราย บาดเจ็บ 31 คน เหยื่อรายแรกเป็นชาวกีนีเสียชีวิตหลังจากติดในชั้นไต้ดินในอพาร์ทเมนต์ รายที่สองเป้นผู้หญิงเสียชีวิตจากกระแสน้ำพัด ทั้งสองเสียชีวิตในเขตกุชุกเชมีเช อุทกภัยในครั้งนี้ส่งผลกระทบต่อบ้านเรือนและร้านค้ากว่า 1,750 หลัง นายกเทศมนตรีเมืองอิสตันบูล ดาวุด กูล ได้ออกมากล่าวว่าฝนตกในครั้งนี้มีปริมาณน้ำฝนเท่ากับปริมาณฝนทั้งเดือนกันยายนและตกลงมาในช่วงเวลาเพียง 6 ชม และทางการได้ช่วยเหลือผู้ประสบภัยโดยให้ที่พักพิงและความปลอดภัยแก้ผู้ประสบอุทกภัย 
บัลแกเรีย.
หมู่บ้านใกล้เคียงทะเลดำในเขตเบอรกัส รวมถึงหมู่บ้านคอสติ และ อาราปยา ถูกน้ำท่วม กระแสน้ำได้ทำลายสะพานในพื้นที่ซาเรโวพัดพาประชาชน 3 คน ไปกับกระแสน้ำ และอีกคนจมน้ำใกล้กับเขตหมู่บ้าน ปริมาณน้ำฝนที่ตกในหมู่บ้านคอสติสูงถึง 311 มม. (12.2 นิ้ว) คิดเป็น 420% ของปริมาณน้ำฝนโดยเฉลี่ยของเดือนกันยายน ในเมืองอัทโธโปลปริมาณน้ำฝนอยู่ที่ 196 มม. (77นิ้ว) คิดเป็น 350% ของปริมาณน้ำฝนเฉลี่ยทั้งเดือน ส่วนในเมืองแกรมาติโคโว ปริมาณน้ำฝนอยู่ที่ 275 มม. (10.8 นิ้ว) คิดเป็น 368% ของปริมาณน้ำฝนเฉลี่ยทั้งเดือน ในเมืองซาเรโซมีปริมาณน้ำฝนสูงสุดเป็นสถิตประเทศ โดยอยู่ที่ 330 มม. (13 นิ้ว) โดยคิดเป็น 40% ของปริมาณน้ำฝนทั้งปี และตกภายใน 20 ชม ทางการได้ประกาศภาวะฉุกเฉินเพื่อรับมืออุทกภัยที่เกิดขึ้น 
ในช่วงเวลาเดียวกันได้เกิดพายุหมุนขนาด 80 เมตร ในทะเลใกล้เมืองทูเลโนโว ในภาพตะวันออกเฉียงเหนือของประเทศ 
ในพื้นที่ภาคไต้บริเวณชายฝั่งทะเลดำได้รับผลกระทบจากอุทกภัยอย่างมาก แม่น้ำได้เอ่อล้นท่วมริมฝั่งทำลายสะพานและสิ่งปลูกสร้างรอบริทฝั่งแม่น้ำ สร้างอุปสรรคต่อการคมนาคม ทำให้การกูภัยเป็นไปอย่างยากลำบาก โดยประมาณการผุ้ได้รับผลกระทบกว่า 4.000 คน 
ลิเบีย.
ในช่วงต้นลิเบียได้ประกาศสถาณการณ์ฉุกเฉินเมื่อวันที่ 9 กันยายน บริษํทน้ำมันแห่งชาติลิเบียได้ประกาศให้คลังน้ำมันหยุดทำงานในเมืองราสลานุฟ, ซุยตินา. เบรกา และ ซิดรา โดยคลังน้ำมันใน ราสลานุฟ, เบรกา และ ซิดรา ได้เปิดทำการอีกครั้งเมื่อวันที่ 12 กันยายน และ คลังน้ำมันในเมืองซุยตินาได้เปิดทำการเมื่อ 13 กันยายน 
เขื่อนเดอรนาแตก.
ในคืนวันที่ 10-11 กันยายน ค.ศ 2023 เขื่อนเดอร์นา (อีกชื่อคือ เบลัด) และเขื่อนมอนซุร์ (หรือ อาบู มอนซุร์) ได้พังทลายลงมา ส่งผลให้มวลน้ำกว่า 30 ล้านลุกบาศ์กเมตรไหล่ลงมาตามแม่น้ำ วาดิ เดอรนา ทำให้น้ำไหล่เข้าท่วมสองฝั่งแม่น้ำอย่างฉับพลันโดยระดับน้ำสูงถึง 50 เมตร มีผู้เสียชีวิตกว่า 3,252 คน และกว่า สามหมื่นคนไร้ที่อยู่อาศัย 
ก่อนที่จะเกิดพายุทางการได้ประกาศเคอร์ฟิวในพื้นที่โดยห้ามไม่ให้ประชาชนออกจากบ้านหลังสี่ทุ่มเมื่อวันที่ 10 กันยายน ต่อมาได้มีผู้ได้ยินเสียงเหมือนระเบิดดังขณะที่เขื่อนได้แตกออก พร้อมคลิปวิดิโอแสดงน้ำท่วมพื้นที่เดอรนาอย่างรวดเร็วเมื่อเวลาตีสาม วันที่ 11 กันยายน ตามเวลาลิเบีย นายกรัฐมนตรีลิเบียฮามาดาได้กล่าวว่ามวลน้ำได้กวาดล้างล้านเรือของประชาชน ในขณะที่คลิปวิดิโอในโซเชียลมีเดียได้แสดงให้เห็นรถยนต์ถูกพัดจมในกระแสน้ำ สะพานสี่แห่งถูกทำลาย รัฐมนตรีกระทรวงการบิน ฮิชาม ชคิอวต ได้กล่าวว่าดูเหมือนเมืองเดอรนาตอนนี้กำลังถูกถล่มด้วยซึนามี 25%ของเมืองได้หายไป ในขณะที่เมืองส่วนใหญ่กำลังถูกกระแสน้ำพัดพาเข้าสูทะเลเมมดิเตอเรเนียน 
รัฐมนตรีกระทรวงสาธารณสุข โอทมาน อับดุลจาลิล กล่าวว่าในเมืองเดอร์นาแห่งเดียวมีผู้สูญหายกว่า 6,000 ราย นายกเทศมนรตรีเมืองเดอร์นา อับดุลเมนาม อัลไกติ ได้ให้สัมภาษณ์กับสำนักข่าวอัลอาราบิยาว่าผู้เสียชีวิตทั้งหมดาอาจจะสูงถึง 18,000 ถึง 20,000 ราย นับเป็นหนึ่งในห้าของประชากรทั้งหมดของเมือง มีเพียง 3 เขตจากทั้งหมด 10 เขตของเมืองที่ไม่ได้รับผลกระทบจากน้ำท่วม ถนนทางเข้าเมือง 5 สายถูกทำลายจากทั้งหมด 7 สาย โดยในเมืองเดอรนามีอาคารทั้งหมด 6,142 หลัง ได้รับความเสียหายไป 1,500 หลัง ถูกทำลายอย่างราบคาบ 891 หลัง ถูกทำลายบางส่วน 211 หลัง จมอยู่ในโคลน 398 หลัง กว่า 6 ตารางกิโลเมตรจมอยู่ไต้น้ำ 
น้ำท่วมได้สร้างความเสียหายจนโรงพยาบาลไม่สามารถใช้งานได้ ห้องเก็บศพได้เต็มอย่างรวดเร็ว จนต้องนำมาพมาพักไว้ตามทางเดิน ในจตุรัสกลางเมืองจนต้องมีการระบายศพไปยังเมืองโตบรุก ศพมากว่า 1000 ร่างถูกฝังในหลุมขนาดใหญ่ ได้มีการจัดหน่วยเก็บศพที่ถูกกระแสน้ำพัดพากลับสู่ทะลโดยกว่า 200 ศพลอยไกลจากเมืองเดอรนากว่า 20 กิโลเมตร หลายศพลอบไปไกลกว่า 100 กิโลเมตร หลายรายติดอยู่ภายในรถที่ถูกกระแสน้ำพัดจมลงไปในทะเล มีผู้รอดชีวิต 1 รายที่ลอยไปไกลจากชายฝั่งเมืองเดอรนากว่า 20 กิโลเมตรและได้รับการช่วยเหลือ
สาเหตุที่อุทกภัยสร้างความเสียหายได้มากเนื่องจากพื้นที่ดังกล่าวขาดการดูแลจากทางการมานานในช่วงของสมัยกัดดาฟี และเมืองที่ได้รับผลกระทบจากสงครามกลางเมือง เป็นผลให้มีการแบ่งแยกประเทศเป็นตะวันตกและตะวันออก ภายหลังจากที่รัฐบาลกัดดาฟีถูกล้มล้างเมืองก็ถูกเปลี่ยนผู้นำมาแล้วกว่า 4 ครั้ง เขื่อนที่พังทลายลงนั้นสร้างโดยบริษัท Hidrotehnika-Hidroenergetika สัญชาติยูโกสลาเวียตั้งแต่มี ค.ศ. 1973 ถึงปี 1977 เพื่อควบคุมระดับน้ำ ใช้ในการกสิกรรมและการปันน้ำไปยังเมืองรอบๆ โดยมีขนาดสูง 75 เมตร กว้าง 45 เมตร 
เขื่อนเดอรนากักเก็บน้ำกว่า 1.5 ล้านลุกบาศ์กเมตร ส่วนเขื่อนมอนซูรกักเก็กน้ำได้มากถึง 22.5 ลูกบาศ์กเมตร เขื่อนทั้งสองเคยได้รับความเสียหายจากพายุในปี ค.ศ. 1968 รอยร้ายได้รับการรายงานเมื่อปี ค.ศ.1998 และทางการรายงานว่าเขื่อนไมได้รับการดูแลรักษาตั้งแต่ปี ค.ศ. 2002 แม้ว่าจะได้รับงบซ่อมแซมสูงถึง 2 ล้านยูโรเมื่อปี ค.ศ. 2012 และ 2013 แต่อย่างไรก็ตามได้มีบริษัทก่อสร้าง อัสเรลจากประเทศตุรกี ได้ออกมาประกาศว่าบริษทัได้รับสัญญาเพื่อซ่อมบำรุงและสร้างเขื่อนอีกแห่งเมือปี 2007 และ เสร็จสิ้นเมื่อปี 2012 แต่ทางการออกมาปฎิเสธโดยกล่าวว่า บริษทัได้หยุดงานตั้งแต่ปี ค.ศ. 2011 เนื่องจากสงครามกลางเมืองได้อุบัติขึ้น 
เมื่อปี ค.ศ. 2022 ที่ผ่านมานักวิจัยจากมหาวิทยาลัยอุมัรอัลมุกตัรในเมืองเบยดาประเทศลิเบียได้ออกมาเตือนว่าเขื่อนควรได้รับการการดูแลอย่างเร่งด่วนเนื่องจากมีความเสียงสูงมากที่จะเกิดน้ำท่วม และ เรียกร้องให้เจ้าหน้าที่ที่เกี่ยวข้องรีบซ่อมบำรุงรักษาโดยด่วนโดยในเอกสารได้ระบุว่า น้ำท่วมที่มีความเสี่ยงจะเกิดนั้นอยู่ในระดับ "หายนะ" แม่น้ำวารดีเดอนาเป็นที่รู้กันว่าเสี่ยงที่จะเกิดน้ำท่วม โดยในอดีตเคยเกิดน้ำท่วมใหญ่ถึง 4 ครั้งในช่วง ค.ศ 1942 ถึง ค.ศ. 2011 โดยเชื่อว่าเขื่อนการพังทลายของเขื่อนมันซูรที่จุดเชื่อมต่อของสองแม่น้ำย่อย นั้นได้ปล่อยมวลน้ำจำนวนมากมุ่งสู่ทะเลซึ่งเกินกว่าที่เขื่อนเดอรนาจะรับได้ไหวจนพังทลายในที่สุด จากข้อมูลของกาชาดกล่าวว่าการเขื่อนที่แตกนั้นได้สร้างคลื่นยักษ์ที่สูงกว่า 7 เมตร 
พื้นที่อื่นๆของลิเบีย.
ปริมาณน้ำฝนกว่า 170 มม.เข้าท่วมพื้นที่อัลอับรัก พยานเหตุการณ์ได้บอกกับนักข่าวรอยเตอร์ว่าน้ำท่วมมีความสูงถึง 3 เมตร นอกจากนี้ยังท่วมพื้นที่โทบรุก ทักนิส อัลบายาดา บัตตะห์ กันดูลา เมอชิลี รวมถึงเขตจะบัลอักดัร และใน มิสราตาทางตะวันตก ใน เมืองอัลวิรดายามีบ้านเรือนถูกกระแสน้ำทำลายไป 50 หลัง มีรายงานผู้เสียชีวิต 27 ราย และ จำนวนมากได้สูญหาย 
เมืองซูซามีผู้เสียชีวิต 19 ราย 
เมืองโอมัรอัลมุกตารและเมืองชะหัตมีผู้เสียชีวิต 7 ราย 
เมืองมัรจมีผู้เสียชีวิต 1 ราย เมืองอัลเฟยเดียมีผู้เสียชีวิต 8 ราย 
ในเมืองบัยดาโรงพยาบาลถูกสั่งให้อพยพเนื่องจากน้ำท่วมฉับพลัน มีผู้เสียชีวิกว่า 200 คน จำนวนมากสูญหาย โดยน้ำฝนที่ตกมีปริมาณสูงถึง 414 มม. ซึ่งเท้่ากับ 77% ของปริมาณน้ำฝนที่ตกทั้งปี บ้านเรือนกว่า 5.000 ห ลัง ถนนกว่า 35 กม. ระบบท่อรายน้ำกว่า 20 กม.ได้รับความเสียหาย ฟาร์มกว่า 60 แห่งในเมืองมาราวาได้ถูกทำลาย 
พื้นที่โบราณคดีหลายแห่งในลิเบียตะวันออกได้รับความเสียหายรวมถึงโบราณสถานไซรีนที่ถูกฝังอยู่ในโคลนตม บางส่วนถูกพัดพาไปยังเขตมันซูรา น้ำท่วมยังเปิดเผยส่วนโบราณสถานที่ยังไม่ได้ทำการขุดอีกด้วย กลุ่มอินเตอร์แนชั่นแนล ไครซฺิส ได้ออกมาเตือนว่าโบราณสถานอยู่ในความเสี่ยงที่จะพังทลายลงมาจากการถูกน้ำกัดเซาะโครงสร้าง นอกจากนี้ยังมีการรายงานความเสียหายต่อโบราณสถานอพอลโลเนีย อัทรุน และมีโบราณวัตถุหลายชิ้นถูกกระแสน้ำพัดพาลงสู่ทะเล 
ภาพรวมความเสียหายทั้งประเทศลิเบีย.
ภัยพิบัติที่เกิดขึ้นครั้งนี้ถือว่าหนักที่สุดในพื้นที่ไครีไนก้าตั้งแต่แผ่นดินไหวมัรจเมื่อปี ค.ศ.1963 
เมื่อวันที่ 26 กันยายน ทางการได้รายงานยอดผู้เสียชีวิตอยู่ที่ 4,199 คน โดยเสียชีวิตนอกพื้นที่เดอรนา 170 คน และมีผู้สูญหายกว่า 10,000-100,000 ราย ทางการได้รวบรวมสถิติและรายงานผลอย่างเป็นทางการว่ามีผู้บาดเจ็บกว่า 7,000 ราย ไร้ที่อยู่อาศัยกว่า 46,000 ราย ซึ่งเป็นเด็ก 16,000 ราย โรงเรียนได้รับผลกระทบกว่า 117 แห่ง แหละ 4 แห่งถูกทำลายทั้งหมด 80 แห่งเสียหายบางส่วน โรงพยาบาล 10 แห่งและสถาบันทางการแพทย์ต้องถูกปิดทำการ อาสาสมัครจันทร์เสี้ยวแดงของลิเบียเสียชีวิต 3 รายระหว่างการปฎิบัติงาน 
สมาคมฟุตบอลลิเบียได้รายงานการยืนยันการเสีียชีวิของนักเตะ 4 รายได้แก่ ชาฮีน อัลจามีน จากทีม อัลทาฮิดดิ เมืองเบงกาซี่ , มอนเดอร ซาดากะ จากทีมดารเนส เมืองเดอรนา พร้อมพี่น้องอีกสองคน สาและ และ ไอยุบ ซาซิ ซึ่งเป็นสมาชิกทีมนักเตะเยาวชนดารเนสจากเมืองเดอรนา และ อิบราฮิม อัลฆาซิริ จากทีม นูซุร มัรตูบา ส่วนสนามกีฬาเดอรนาสเตเดี่ยมได้รับความเสียหายอย่างรุนแรงจากน้ำท่วม 
มีชาวต่างชาติ 400 รายเสียชีวิตจากน้ำท่วม รวมถึงผู้อพยพ 276 รายจากซูดาน สมาชิกจากชุมชนชาวซูดานในเดอรนาได้กล่าวว่ามีชาวซูดานในเมืองเดอรนาต้องกลายเป็นผู้ไร้ที่อยู่อาศัยกว่า 700 ครอบครัว ชาวอียิปต์ในลิเบียเสียชีวิต 145 ราย ชาวปาเลสไตน์ในลิเบียเสียชีวิต 23 ราย และประมาณการผู้เสียชีวิตของขาวซีเรียกว่า 42 ราย โดยอาจจะสูงถึง 150 ราย 
องค์การอุตุนิยมวิทยาโลกได้ออกมากล่าวว่าความสูญเสียที่เกิดขึ้นสามารถที่จะป้องกันได้หากมีการพยากรณ์อาการที่มีประสิทธิภาพซึ่งก่อนหน้านี้ได้มีการติดต่อกับทางการลิเบียเพื่อปรับปรุงระบบแต่ไม่สามารถทำได้เนื่องจากสถาณการณ์ความไม่สงบในประเทศ องค์การสหประชาชาติได้ประมาณการผู้ที่กำลังต้องการความช่วยเหลือมีประมาณ 884,000 ราย และมีเด็กราว 300,000 รายที่เสี่ยงต่อโรคระบาดหลังน้ำท่วม ความรุนแรง และ โดนคุกคาม 
บริษัทไปรษณีย์ โทรคมนาคม และ สารสนเทศได้ออกมากล่าวว่าพายุได้สร้างความเสียหายต่อสายเคเบิลอินเตอร์เน็ตไต้น้ำที่เชื่อมต่อลิเบียและยุโรป จนลิเบียถูกตัดการเชื่อมต่อทางโทรคมนาคมจากนานาชาติ ทางการได้ประมาณการว่า กว่า 70% ของโครงสร้างสาธารณูปโภคพื้นฐานถูกทำลาย 80%ของระบบประปาใช้งานไม่ได้ 50%ของถนนไม่สามารถสัญจรผ่านได้ และสะพานกว่า 11 ทำลาย 
อียิปต์.
พายุดาเนียลอ่อนกำลังลงและเคลื่อนผ่านอียิปต์ทางภาคตะวันตกเฉียงเหนือ เมื่อวันที่ 11 กันยายน 2023 ส่งผลให้เกิดฝนตกระดับปานกลาง 
อิสราเอล.
พายุดาเนียลที่ออ่นกำลังลงเคลื่อนผ่านไปยังอิสราเอลเมื่อวันที่ 13 กันยายน ส่งผลให้เกิดฝนตกหนัก สร้างความเสียต่ออาคารเพียงเล็กน้อย และมีรายงานการเกิดหลุมยุบแต่ไม่มีผู้ได้รับบาดเจ็บ 
ผลพวงจากพายุ.
ลิเบีย.
ปฎิกริยาภายในประเทศลิเบีย.
ทางการลิเบียได้ประกาศเขตภัยพิบัติในพื้นที่เดอร์นา ชาฮัต และ เบย์ดา กระทรวงสาธารณสุขได้ส่งเครื่องบินขนส่งอุปกรณ์ทางการแพทย์ ยา ถุงห่อศพ และ บุคลากร ไปยังเบงกซี่ เมื่อวันที่ 12 กันยายน ได้มีการประกาศวันหยุด 3 วันเพื่อเป็นการไหว้อาลัยให้กับผู้เสียชีวิต มีการอนุมัติเงินสนับสนุนกว่า 515 ล้านดอลลาร์สหรัฐ เพื่อบูรณะเมืองเดอรนาและเบงกาซี่ อนุมัติเงินกว่า 2 พันล้านดอลลาร์สหรัฐเพื่อใชในการบรรเทาสาธารณภัย มีการจัดตั้งองค์กรเพื่อตรวจสอบและรับบริจาคจากนานาชาติ โดยนายกรัฐมนตรีกล่าวว่าจะรับบริจาคเพียงเท่าที่จำเป็นเท่านั้น 
วันที่ 14 กันยายนนายกรัฐมนตรีอับดุลฮามิด อัลดาบีบา แห่งรัฐบาลเอกภาพแห่งชาติ (์Government of National Unity) ได้ออกมาแสดงความรับผิดชอบเกียวกับเขื่อนถล่มและการบำรุงดูแลรักษา วันที่ 15 กันยายน อัยการสูงสุดลิเบียได้มีการสอบสวนเหตุการณ์เขื่อนเดอรนาถล่ม นายรัฐมนตรีเมืองเดอรนาอับดุลมีนาม อัลกัยตีถูกพักจากตำแหน่ง สมาชิกสภาเมืองถูกพักงานและสอบสวน ต่อมาได้มีการออกหมายจับนายกอัลกัยตี สมาชิกสภาเมือง 2 ราย และเจ้าหน้าที่ที่เกี่ยวข้องกับการบริหารจัดการเขื่อนและน้ำอีก 14 รายในข้อหาละเลยและปฎิบัติหน้าที่บกพร่อง 
รายการวิทยุโทรทัศน์ทั่วทั้งประเทศได้ประกาศรับบริจาคเป็นครั้งแรก ชาวลิเบียจากทั่วทั้งประเทศได้ตอบรับการขอความช่วยเหลือของเมืองเดอรนาเดินทางเข้าไปเป็นอาสาสมัครเพื่อบรรเทาสาธารณภัย สหประชาชาติได้รายงานว่ากลุ่มการเมืองที่ขัดแย้งกันในลิเบียได้มีการติดต่อเพื่อช่วยเหลือ 
วันที่ 13 กันยายน ได้มีรายงานจากกองทัพลิเบียแห่งชาตินำได้ คาลิฟา ฮัฟตาร ได้ส่งขบวนรถบรรเทาทุกไปยังเดอรนาเมื่อวันที่ 12 กันยายน โดยจะเลื่อนขั้นแก่ทหารที่เข้าไปช่วยเดอรนา ทั้งนี้จะห้ามไม่ให้นักข่าวเข้าไปยังพื้นที่และยึดโทรศัพท์ 
เมืองทอรคาซึ่งตั้งอยู่ทางตะวันตกของเมอืงเดอรนาได้รับการแจ้งเตือนให้อพยพ หลังจากมีรายงานว่าเขื่อนในพื้นที่ดังกล่าวมีความเสี่ยงที่จะถล่มเช่นกัน 
วันที่ 14 กันยายน ท่าเรือเมืองเดอรนาได้เปิดรับเรือที่กินน้ำลึกไม่เกิน 6.5 เมตร เพื่อรับสิ่งของบริจาคทางเรือ พื้นที่ทางตะวันตกของเมืองกลับมามีไฟฟ้าใช้ ในวันเดียวกันกรมบรรเทาสาธารณภัยลิเบียได้ออกมาประกาศให้ทุกคนออกจากเมืองเดอรนายกเว้นทีมกู้ภัย
ในวันที่ 18 กันยายน ได้มีการสร้างสะพานชั่วคราวข้ามแม่น้ำวัลดีเดรอนา สภาผู้แทนแห่งลิเบียได้กำหนดวันเพื่อประชุมกับนานาชาติจากมีขึ้นในวันที่ 1-2 พฤศจิกายนที่เมืองเดรอนา เพื่อหารือแผนการฟื้นฟูเมืองเดอรนา ประชาชนเมืองเดอรนาที่บ้านเรือนถูกทำลายทั้งหมดจะถูกชดเชยเป็นเงิน 100,000 ดินาร์ (20,500 ดอลลาร์สหรัฐ) หากถูกำลายบางส่วนจะได้รับเงินชดเชย 50,000 ดินาร์ หากเฟอรนิเจอรหรือข้าวของเครื่องใช้ภายในบ้านถูกทำลายจะได้รับเงินชดเชย 20,000 ดินาร์ 
เจ้าหน้าบรรเทาสาธารณภัยได้รายงานเมือวันที่ 15 กันยายนว่ามี ประชาชนในเมืองเดอรนาท้องเสียกว่า 150 รายหลังจากดื่มน้ำที่มีการปนเปื้อน และได้มีการประกาศห้ามดื่มห้ามใช้น้ำในพื้นที่ และทางการได้แบ่งพื้นที่เมืองออกเป็น 4 ส่วนเตรียมไว้ในการปิดกั้นพื้นที่หากมีการระบาดของโรค รัฐมนตรีสาธารณสุขแห่งสภาผู้แทนลิเบียได้ประกาศโครงการวัคซีนในเดอรนาโดยเน้นเด็ก เจ้าหน้าที่กู้ภัย และ เจ้าหน้าที่สาธารณสุข ในวันที่ 19 กันยายน คนงานกว่า 60 คนต้องได้รับการนอนโรงพยาบาลเนื่องจากอาการอาเจียนและท้องเสีย 
ในวันที่ 17 กันยายน ได้เกิดอุบัติเหตุรถบัสบรรถทุกสิ่งของบรรเทาภยัจากกรีกมุ่งหน้าไปยังเมืองเดอรนาพุ่งชนกับรถยนต์ครอบครัวชาวลิเบียบริเวณตะวันออกของเมืองเบงกาซีส่งผลทำให้มีผู้เสียชีวิตเป็ฯนายทหารกรีกสามนาย ล่ามประจำรัฐมนตรีกระทรวงการต่างประเทศของกรีก และ ผู้โดยสารอีก 3 รายเสียชีวิต มีผู้บาดเจ็บเป็นผู้โดยสารรถบัส 8 ราย และ ในรถยนต์ี 2 ราย 
วันที่ 18 กันยายน ชาวเมืองเดรอนาได้ประท้วงหน้ามัสยิดอัลซาฮาบา ประณามสภาผู้แทนและโฆษก อากิลลา ซาเล่ ผู้ประท่วงได้วางเพลิงบ้านพักของนายกเทศมนตรีเมืองการไกตี เรียกร้องให้มีการยุบสภาผู้ทน ก่อตั้งสำนักงานสหประชาชาติ และ ตรวจสอบสภาเมืองและงบประมาณที่ผ่านมา ซึ่งรัฐบาลรักษาเสถียรภาพได้มีการโต้ตอบด้วยการขับนักข่าวออกจากเมือง ตัดอินเตอร์เน็ตและสัญญาณโทรศัพท์กว่า 36 ชม ก่อนจะเข้าสลายและจับกุมผู้ชุมนุม 
ปฎิกริยาของนานาชาติ.
หลากหลายประเทศในภูมิภาคได้ส่งความช่วยเหลือแก่ลิเบียไม่ว่าจะเป็นตูนิเซีย เยอรมนี กาตาร์ อิหร่าน มอลตา และ สหรัฐอาหรับเอมิเรต ประธานาธิบดีอียิปต์อับดุลฟัตตะห์ ได้ด้ทำงานประสานกับกองทัพลิเบียตะวันออกในการที่จะปฎิบัติภารกิจช่วยเหลือบรรเทาทุกข์ นำทีมโดยโอาซามา อัสการ์ พร้อมกับทีมกู้ภัยอีก 25 ทีม เครื่องบินบรรทุกสิ่งของบรรเทาทุกข์อีก 3 ลำ ไปยังลิเบียตะวันออก นอกจากนี้ได้ประกาศวันหยุดเป็นเวลาสามวันเพื่อไว้อาลัยให้แก่ผู้เสียชีวิตจากเหตุการณ์น้ำท่วมรวมถึงผู้เสียชีวิตจากเหตุแผ่นดินไหวในโมร็อกโกเมื่อวันที่ 8 กันยายนอีกด้วย ร่างผู้เสียชีวิต ชาวลิเบีย 84 รายได้ถูกแนกในเมืองโตบรุกและฝังเมื่อวันที่ 13 กันยายน 
ประเทศอัลจีเรียได้ตอบรับการขอความช่วยเหลือของประธานาธิบดีลิเบียมูฮัมเม็ดอัลเม็มฟีด้วยเครื่องบินบรรทุกแบบอิลยุชินลำเลียง อาหาร เวชภัณฑ์ เสื้อผ้าและเต๊นท์ 
วันที่ 12 กันยายน อิตาลีได่ส่งเรือรบ ซานมาร์โก ไปยังท่าเรือเมืองเดอรนาพร้อมกับทีมทีมสำรวจความเสียหาย เฮลิคอปเตอร์กู้ภัยสองลำ เต๊น 100 หลัง เครื่องนอน 5,000 ชุด